รัฐบาลไทย-ข่าวทำเนียบรัฐบาล-โฆษกรัฐบาล เผยนายกรัฐมนตรีห่วงใยประชาชนได้รับผลกระทบด้านสุขภาพ เศรษฐกิจและสังคม ตั้งคกก.ที่ปรึกษาเสนอแนะมาตรการ ควบคู่การเยียวยาจาก พ.ร.ก. เงินกู้
วันเสาร์ที่ 2 พฤษภาคม 2563
โฆษกรัฐบาล เผยนายกรัฐมนตรีห่วงใยประชาชนได้รับผลกระทบด้านสุขภาพ เศรษฐกิจและสังคม ตั้งคกก.ที่ปรึกษาเสนอแนะมาตรการ ควบคู่การเยียวยาจาก พ.ร.ก. เงินกู้
โฆษกรัฐบาล เผยนายกรัฐมนตรีห่วงใยประชาชนได้รับผลกระทบด้านสุขภาพ เศรษฐกิจและสังคม ตั้งคกก.ที่ปรึกษาเสนอแนะมาตรการ ควบคู่การเยียวยาจาก พ.ร.ก. เงินกู้
วันนี้(2พ.ค. 63) ‪เวลา11.30น.‬ณศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) (ศบค.)โถงกลางตึกสันติไมตรีทําเนียบรัฐบาลโฆษกศบค.พร้อมด้วยศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีนายฉัตรชัยพรหมเลิศปลัดกระทรวงมหาดไทยและพลเอกสมศักดิ์รุ่งสิตาเลขาธิการสภาความมั่นคงแห่งชาติแถลงข้อกําหนดออกตามมาตรการ9แห่งพระราชกําหนดการบริหารราชการในสถานการณ์ฉุกเฉินพ.ศ. 2548 (ฉบับที่5และ6)สรุปสาระสําคัญดังนี้
โฆษกประจําสํานักนายกรัฐมนตรีเปิดเผยว่านายกรัฐมนตรีชื่นชมความพยายามและความทุ่มเทของบุคลากรทางการแพทย์หน่วยงานที่เกี่ยวข้องและที่สําคัญที่สุดคือความร่วมมือของพี่น้องประชาชนที่ทําให้สามารถมีจํานวนผู้ติดเชื้อไวรัสเหลือเพียงตัวเลขหลักเดียวนําไปสู่การหารือของศบค.เมื่อสัปดาห์ที่ผ่านมาถึงมาตรการและการขยายพ.ร.ก.ฉุกเฉินหรือไม่ซึ่งการประชุมคณะรัฐมนตรีเมื่อวันอังคารที่ผ่านมามีมติเห็นชอบขยายระยะเวลาพ.ร.ก.ฉุกเฉิน อีก1เดือนตั้งแต่1-31พฤษภาคมโดยข้อกําหนดได้ประกาศในราชกิจจานุเบกษาโดยพิจารณาผลกระทบปัจจัยสาธารณสุขเป็นหลักปัจจัยด้านสังคมและเศรษฐกิจเป็นลําดับถัดไปนายกรัฐมนตรีมอบแนวทางเพื่อนําไปกําหนดแนวปฏิบัติต้องมีมาตรฐานกลางจากศบค.หน่วยงานที่เกี่ยวข้องในการกําหนดแนวปฏิบัติในแต่ละจังหวัดที่อยู่ในอํานาจของผู้ว่าราชการจังหวัดต้องเข้มข้นกว่ามาตรฐานกลางได้แต่จะอ่อนกว่ามาตรฐานกลางไม่ได้พร้อมกําชับให้มีการควบคุม3ระดับด้วยกันคือระดับแรกจากส่วนกลางจากศบค.ระดับที่2ส่วนการประเมินมีการสุ่มตรวจและระดับที่3คือระดับพื้นที่กําหนดแนวปฏิบัติให้ชัดเจนเพื่อให้ผู้ประกอบการปฏิบัติตามถูกต้องเหมาะสม
ข้อกําหนดจากประกาศราชกิจจานุเบกษาวานนี้มีข้อกําหนดกิจกรรมผ่อนคลาย2ด้านสําคัญคือกิจกรรมด้านเศรษฐกิจและการดําเนินชีวิตเพื่อให้ประชาชนสามารถใช้ชีวิตได้ใกล้เคียงปกติโดยทยอยผ่อนปรนกิจกรรมต่างๆทั้งด้านเศรษฐกิจและการดํารงชีวิตรวมทั้งกิจกรรมเกี่ยวกับการออกกําลังกายหรือการดูแลสุขภาพของประชาชน
โอกาสนี้พลเอกสมศักดิ์รุ่งสิตาเลขาธิการสภาความมั่นคงแห่งชาติกล่าวว่าตามที่ได้มีการเริ่มประกาศใช้พ.ร.ก.การบริหารราชการในสถานการณ์ฉุกเฉินฉบับแรกมีผลตั้งแต่ปลายเดือนมีนาคมถึงสิ้นเดือนเมษายนเป็นมาตรการที่ค่อนข้างเคร่งครัด เพื่อให้สามารถควบคุมการแพร่ระบาดของโรคได้อย่างมีประสิทธิภาพ ซึ่งเป็นเหตุผลสําคัญ และมีการขยายระยะเวลาพรก.ฉุกเฉินออกไปอีก 1เดือน ซึ่งเข้าใจดีว่ามาตรการต่างๆ ที่ออกมาอาจทําให้เกิดความไม่สะดวกในการดําเนินชีวิตหรือกิจกรรมทางเศรษฐกิจได้รับผลกระทบ ดังนั้น จึงได้มีการกําหนดมาตรการผ่อนปรนออกมาในช่วงเดือนพฤษภาคม แต่การผ่อนปรนก็ยังต้องทําเป็นระยะๆและต้องประเมินผลแต่ละระยะๆว่าสามารถผ่อนปรนได้มากได้น้อย ขึ้นอยู่กับความร่วมมือของประชาชนทุกคนที่จะเป็นปัจจัยสําคัญในการประเมินที่จะปลดล็อคหรือผ่อนปรนมาตรการต่างๆเพิ่มขึ้นต่อไป โดยคํานึงถึงแนวทางการดําเนินงานด้านสาธารณสุขเป็นหลักตามมาด้วยสังคมและเศรษฐกิจซึ่งจะเริ่มตั้งแต่วันที่ 3พ.ค.แล้วนับไปอีก14วันจะประเมินตัวเลขผู้ติดเชื้อว่ามากขึ้นหรือน้อยลงหากมากขึ้นจะทบทวนใหม่ทั้งหมดถ้าน้อยลงจะคลายมาตรการเพิ่มขึ้น อย่างไรก็ตามผู้ว่าราชการจังหวัดแต่ละจังหวัด รวมทั้งผู้ว่าราชการกรุงเทพมหานครสามารถกําหนดมาตรการที่เข้มข้นขึ้นได้ในท้องถิ่นนั้นๆ
สําหรับมาตรการที่ให้มีการผ่อนปรนร้านค้าร้านอาหารโรงแรมสนามบินสถานีรถไฟขนส่งโรงพยาบาลร้านอาหาร-เครื่องดื่มร้านสะดวกซื้อรถเข็นหาบเร่แพงลอย สามารถเปิดขายอาหารเครื่องดื่มได้โดยให้นํากลับไปรับประทานที่บ้าน สถานที่ที่เปิดบริการต้องจัดระเบียบสุราขายได้เฉพาะนํากลับบ้าน ห้างสรรพสินค้าศูนย์การค้าคอมมูนิตี้มอลล์เปิดเฉพาะซูเปอร์มาร์เก็ตร้านขายยาสินค้าเบ็ดเตล็ดร้านบริการโทรศัพท์ธนาคารที่ทําการของรัฐร้านอาหารเฉพาะนํากลับบ้านเท่านั้นห้ามรับประทานในสถานที่ ร้านค้าปลีก-ส่งตลาดตลาดน้ําตลาดนัดต้องมีมาตรการควบคุมการเข้าออก วัดอุณหภูมิเว้นระยะห่างมีมาตรการทําความสะอาดพื้นผิวนอกจากนี้ ร้านเสริมสวยแต่งผมตัดผมให้มีการสระตัดซอยแต่งผมต้องไม่มีผู้นั่งรอในร้านและไม่อนุญาตให้มีการเสริมความงามอื่นๆไม่ว่าจะการทําสีผมเหตุผลไม่ต้องการใช้เวลานานในการบริการเหล่านี้ เพราะจะมีโอกาสรับเชื้อมากยิ่งขึ้น ในขณะเดียวกันผู้รับบริการและผู้ให้บริการจะต้องมีมาตรการพอสมควร
นอกจากนี้ยังมีมาตรการผ่อนคลายให้ทํากิจกรรมด้านการออกกําลังกายหรือดูแลสุขภาพ มีดังนี้1.โรงพยาบาลสถานทันตกรรมสถานพยาบาลทุกประเภทที่ถูกกฎหมายเปิดได้ 2.สนามกอล์ฟสนามฝึกซ้อมกอล์ฟเปิดได้แต่ต้องไม่มีผู้ชมหรือแข่งขัน 3.สนามกีฬากลางแจ้งเช่นเทนนิสขี่ม้ายิงปืนยิงธนูผู้เล่นต้องมีระยะห่างต้องไม่มีผู้ชมหรือแข่งขัน4.สวนสาธารณะลานพื้นที่สาธารณะสถานที่ออกกําลังกายสนามกีฬาลานกีฬาเปิดได้เฉพาะพื้นที่โล่งแจ้งต้องไม่มีผู้ชมหรือแข่งขันเล่นแสดงและ5.สถานที่ให้บริการดูแลรักษาสัตว์สปาอาบน้ําตัดขนรับเลี้ยงรับฝากสามารถเปิดได้ต้องรักษามาตรการระยะห่างการตรวจวัดอุณหภูมินอกจากนี้ ภายใต้มาตรการผ่อนคลายเหล่านี้ ก็ยังมีมาตรการห้ามประชาชนออกนอกเคหสถานในเวลา22.00น.-04.00น.ของวันรุ่งขึ้น ซึ่งยังคงใช้บังคับอยู่ การจํากัดการเคลื่อนย้ายของผู้เข้าเคลื่อนย้ายข้ามจังหวัดก็ยังมีมาตรการบังคับใช้อยู่ทั้งนี้หากประชาชนให้ความร่วมมือมากยิ่งขึ้นสถิติผู้ฝ่าฝืนเคอร์ฟิวมีน้อยลงหรือมีสิ่งบ่งชี้ได้ว่าสถานการณ์จะดีขึ้นและผู้ป่วยลดลงต่อเนื่องก็จะพิจารณาเปิดการผ่อนปรนระยะที่2ที่3ที่4จนครบต่อไป ซึ่งนายกรัฐมนตรีให้เป็นนโยบายไว้โดยการประเมินทั้งหมดอยู่บนพื้นฐานของมาตรการสาธารณสุขเป็นหลักด้านเศรษฐกิจนํามาประกอบการพิจารณาเพื่อความปลอดภัยของพี่น้องประชาชนเป็นหลัก
โฆษกประจําสํานักนายกรัฐมนตรียังกล่าวในตอนท้ายว่านอกจากนายกรัฐมนตรีห่วงใยด้านสาธารณสุขแล้วยังห่วงใยถึงผลกระทบด้านเศรษฐกิจและสังคมที่เกิดขึ้นกับประชาชนวานนี้จึงได้มีการลงนามแต่งตั้งคณะที่ปรึกษาที่จะมาดูแลให้ข้อมูลด้านวิชาการเกี่ยวกับผลกระทบทางเศรษฐกิจและสังคมประกอบด้วยผู้เชี่ยวชาญ 13ท่านทําหน้าที่ทางวิชาการเสนอแนะแนวทางป้องกันแก้ไขผลกระทบด้านเศรษฐกิจและสังคมที่จะเกิดขึ้นเพื่อช่วยเหลือประชาชนอย่างทันท่วงทีตามหลักวิชาการเสริมการทํางานร่วมกับคณะกรรมการกลั่นกรองการใช้พ.ร.ก.เงินกู้ที่จะพิจารณาโครงการต่างเพื่อเยียวยาประชาชน
วานนี้นายกรัฐมนตรียังเป็นประธานการประชุมหัวหน้าส่วนราชการเน้นย้ําให้ปลัดกระทรวงปฏิบัติภารกิจสําคัญดูแลประชาชนที่ได้รับผลกระทบไม่ว่าจะเป็นทางเศรษฐกิจหรือทางสังคมให้พิจารณาโครงการที่สามารถสร้างประโยชน์ทําให้เกิดการจ้างงานในท้องถิ่นนําไปสู่การแก้ปัญหาต่างๆให้กับประชาชนนอกจากนี้ยังสั่งการกระทรวงการพัฒนาสังคมและความมั่นคงของมนุษย์และผู้ว่าราชการจังหวัดผ่านปลัดกระทรวงมหาดไทยให้ดูแลเตรียมที่พักช่วยเหลือผู้ที่ตกงานซึ่งจังหวัดต่างๆก็ได้เริ่มดําเนินการแล้ว ทั้งนี้นายกรัฐมนตรีห่วงใยความทุกข์ร้อนของประชาชนทั้งด้านสุขภาพเศรษฐกิจและสังคมจากใจจริงติดตามข้อเสนอแนะต่างๆซึ่งประชาชนสามารถส่งข้อเสนอแนะผ่านช่องทางต่างๆทั้งภาครัฐและท้องถิ่นโดยมีคณะที่ปรึกษาซึ่งจะได้มีกําหนดแนวทางเพิ่มเติมต่อไป
.......................................
กลุ่มประชาสัมพันธ์และเผยแพร่สํานักโฆษก